title: Решение на Съвета от 22 декември 2004 година за изменение на Решение 2003/631/EО за приемане на мерки по отношение на Либерия съгласно член 96 от Споразумението за партньорство АКТБ — ЕО в случай на особена спешност

text:
Важна правна забележка

|

32005D0016

Официален вестник n° L 008 , 12/01/2005 стр. 0012 - 0013

		20041222Решение на Съветаот 22 декември 2004 годиназа изменение на Решение 2003/631/EО за приемане на мерки по отношение на Либерия съгласно член 96 от Споразумението за партньорство АКТБ — ЕО в случай на особена спешност(2005/16/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Споразумението за партньорство АКТБ — ЕО, влязло в сила на 1 април 2003 г., и по-специално член 96 от него,като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно предприемането на мерки и изпълнението на процедури за привеждането в изпълнение на Споразумението за партньорство АКТБ — ЕО [1], и по-специално член 3 от него,като взе предвид предложението на Комисията,като има предвид, че:(1) Решение 2002/274/ЕО на Съвета от 25 март 2002 г. относно приключването на консултациите с Либерия съгласно членове 96 и 97 от Споразумението за партньорство АКТБ —ЕО [2] предвижда приемането на подходящи мерки по смисъла на член 96, параграф 2, буква в) и член 97, параграф 3 от Споразумението за партньорство АКТБ — ЕО.(2) Решение 2003/631/ЕО на Съвета от 25 август 2003 г. за приемане на мерки относно Либерия съгласно член 96 от Споразумението за партньорство АКТБ — ЕО в случаи на особена спешност [3] предвижда приемането на нови подходящи мерки по смисъла на член 96, параграф 2, буква в) и член 97, параграф 3 от Споразумението за партньорство АКТБ — ЕО.(3) Настоящите условия в Либерия все още не гарантират зачитането на демократичните принципи, управление и върховенството на закона.(4) Следователно е необходимо да се удължи периода на действие на мерките, предвидени в Решение 2003/631/ЕО, и да се продължи интензивният политически диалог с правителството на Либерия,РЕШИ:Член 1Срокът на действие на мерките, посочени в член 1 от Решение 2003/631/ЕО, изтича на 30 юни 2006 г. Тази дата не засяга специфичните срокове, които се съдържат във финансовите споразумения, които са обхванати от настоящото решение.Писмото, което се съдържа в приложението, е адресирано до Министъра на външните работи на Либерия.Член 2Не се променя резултатът от консултациите, който е описан в проектописмото, приложено към Решение 2002/274/ЕО.Член 3Настоящото решение влиза в сила в деня на неговото приемане.Член 4Настоящото решение се публикува в Официален вестник на Европейския съюз.Съставено в Брюксел на 22 декември 2004 година.За СъветаПредседателC. Veerman[1] ОВ L 317, 15.12.2000 г., стр. 376.[2] ОВ L 96, 13.4.2002 г., стр. 23.[3] ОВ L 220, 3.9.2003 г., стр. 3.--------------------------------------------------20041222ПРИЛОЖЕНИЕПРОЕКТОПИСМО ДО МИНИСТЪРА НА ВЪНШНИТЕ РАБОТИ НА ЛИБЕРИЯНегово превъзходителство господин Томас Нимели ЙайаМинистър на външните работи МонровияЛиберияУважаеми господин Министър,Със свое писмо № SGS3/7429 от 27 август 2003 г. Европейският съюз информира правителството на Либерия за намерението си да подпомогне мирния процес в Либерия на базата на Всеобхватното мирно споразумение. Писмото също така предвиждаше, че Европейският съюз ще наблюдава отблизо политическото развитие и реформите към преход във Вашата държава, както и че ще продължи интензивния политически диалог съгласно член 8 от Споразумението за партньорство между АКТБ — ЕО и резултатите от консултациите, съдържащи се в писмо № SGS 272745 от 27 март 2002 г.Измина повече от година от началото на управлението на Националното временно правителство на Либерия в резултат от подписването на Всеобхватното мирно споразумение от Акра през август 2003 г. Настъпи моментът за преглед на напредъка в изпълнението на Всеобхватното мирно споразумение и на ангажиментите, поети в резултат от горепосочените консултации.Европейският съюз отбелязва със задоволство по този повод, че сигурността и спокойствието се завърнаха отново в страната и че бяха предприети първоначални стъпки за осъществяване на демократична промяна и за реформиране на съществуващия публичен сектор. Независимо от това, продължава да съществува сериозно безпокойство относно публичното финансиране и макроикономическото управление на Националното временно правителство на Либерия и на държавните предприятия, като и относно увеличаващото се ниво на корупция. В допълнение комисиите, създадени съгласно Всеобхватното мирно споразумение, не са показали към настоящия момент значителен напредък в изпълнението на техния мандат за подобряване на управлението и отчетността. В допълнение е необходимо да се предприемат допълнителни мерки по въпросите, свързани с човешките права.В светлината на гореизложеното Европейският съюз счита, че Националното временно правителство на Либерия не изпълнява напълно функциите си и следователно подходящите мерки все още не могат да бъдат изцяло отменени. Отмяната на подходящите мерки ще се извърши, когато бъдат избрани демократични и отговорни президент и правителство.Поради това Европейският съюз реши, че срокът на действие на Решение 2003/631/ЕО на Съвета от 25 август 2003 г. се удължава с 18 месеца. През този период нашият интензивен политически диалог трябва да продължи въз основа на член 8 от Споразумението за партньорство АКТБ — ЕО, както и въз основа на резултатите от консултациите, съдържащи се в наше писмо № SGS 272745 от 27 март 2002 г., с оглед по-нататъшното спазване на човешките права, демокрацията, правовия ред и добро управление. Диалогът ще се осъществява от председателството на Европейския съюз и Европейската комисия и ще включва политически преглед на всеки шест месеца.Междувременно, въз основа на подходящите мерки, определени в Решение 2003/631/ЕО на Съвета от 25 август 2003 г., ще продължи подкрепата за мирния процес и Временната рамка за резултати.С почит,За КомисиятаЗа Съвета--------------------------------------------------


title: 2009/492/ЕО: Решение на Комисията от 22 юни 2009 година относно финансовото участие на Общността в доверителен фонд 911100MTF/INT/003/EEC (TFEU 970089129) в подкрепа на борбата срещу шапа извън Общността

text:
               26.6.2009

               BG

               Официален вестник на Европейския съюз

               L 164/64

      РЕШЕНИЕ НА КОМИСИЯТА

   от 22 юни 2009 година
   относно финансовото участие на Общността в доверителен фонд 911100MTF/INT/003/EEC (TFEU 970089129) в подкрепа на борбата срещу шапа извън Общността
   (2009/492/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 13 от него,
   като има предвид, че:

               (1)

               С Решение 90/424/ЕИО се определят процедурите за финансовото участие на Общността при изпълнението на конкретни ветеринарни мерки. Тези мерки следва да включват и борбата с шапа. В посоченото решение се предвижда, че всяка мярка, за която Общността е взела решение за борба с шапа извън Общността, по-конкретно с цел защита на изложени на риск райони от Общността, може да получи финансова подкрепа от Общността.

               (2)

               В контекста на големите епидемии на шап, настъпили в края на петдесетте години както в Общността, така и в съседните страни, под егидата на Организацията по прехрана и земеделие (FAO) към ООН беше създадена Европейска комисия за контрол на болестта шап (ЕUFMD).

               (3)

               През 60-те години поради повишения риск от внасяне на екзотични щамове на шап в Европа страните-членки на ЕUFMD, бяха приканени да създадат доверителен фонд, предназначен да финансира прилагането на спешни мерки на Балканите, които бяха основният път за проникване на болестта в континентална Европа. Впоследствие този фонд беше разделен на доверителен фонд 911100МТF/003/EEC, поддържан от страните членки, които бяха в същото време държави-членки на Общността, и на доверителен фонд 909700МТF/004/MUL, поддържан от страните-членки на ЕUFMD, които тогава не бяха или все още не са държави-членки на Общността.

               (4)

               В член 4 от Директива 90/423/ЕИО на Съвета (2) е предвидено спирането на профилактичната ваксинация срещу шап на цялата територия на Общността през 1991 г.

               (5)

               Директива 2003/85/ЕО на Съвета от 29 септември 2003 г. относно мерки на Общността за борба с болестта шап (3) препотвърди забраната на профилактичната ваксинация, като същевременно разшири възможността за използване на спешна ваксинация срещу шапа.

               (6)

               Наличието на известен брой огнища на шап, обявени от 1992 г. насам, по-специално в части на Общността, съседни на трети страни, в които болестта е разпространена ендемично, и на голяма шапна епидемия в някои държави-членки през 2001 г., изисква високо ниво на опознаване на болестта и на подготовка, включително международно сътрудничество.

               (7)

               Освен това през последните години в съседни на държавите-членки страни бяха регистрирани огнища, а в някои случаи и тежки епидемии, които могат да бъдат заплаха за санитарния статус на податливите животни в Общността.

               (8)

               Предвид появата на нови топотипи на вируса и регионалното влошаване на контролните мерки, Общността, в тясно сътрудничество с ЕUFMD и посредством доверителен фонд 911100МТF/003/EEC, подкрепи кампаниите за спешно ваксиниране в Турция и Задкавказието.

               (9)

               Европейската общност и Организацията на обединените нации подписаха на 29 април 2003 г. финансово и административно рамково споразумение, което създаде благоприятна среда за споразумението между Комисията на Европейските общности и Организацията по прехрана и земеделие към ООН, подписано на 17 юли 2003 г.

               (10)

               В съответствие с Решение 2005/436/ЕО на Комисията от 13 юни 2005 г. относно сътрудничеството на Общността с Организацията по прехрана и земеделие, по-специално при дейностите на Европейската комисия за контрол на болестта шап (4) Комисията сключи Споразумение за прилагане MTF/INT/003/EEC911100 (TFEU970089129) относно постоянните дейности за контрол на болестта шап, финансирани от ЕО и осъществявани от Европейската комисия за контрол на болестта шап към FAO, което беше подписано на 1 септември 2005 г. и бе успешно прилагано от 1 януари 2005 г. до 31 декември 2008 г.

               (11)

               Целесъобразно е срокът на това споразумение за прилагане да бъде продължен и да бъде определено финансовото участие на Общността в доверителен фонд 911100MTF/INT/003/EEC.

               (12)

               С оглед на последвалите през 2004 и 2007 г. разширявания на Европейския съюз е целесъобразно финансовото участие на Общността да се определи на най-високото равнище от 8 000 000 евро за период от четири години. Бюджетът на фонда за 2009 г. следва да бъде съставен от салдото на ресурсите към 31 декември 2008 г. и участие на Общността, позволяващо да се стигне до равностойността в щатски долари на 2 000 000 евро. Впоследствие разходите следва да се финансират чрез годишни трансфери.

               (13)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   1.   Салдото на доверителен фонд 911100MTF/INT/003/EEC (TFEU 970089129) („доверителният фонд“) към 31 декември 2008 г. се определя на 677 855 евро.
   2.   Финансовото участие на Общността в доверителния фонд се определя на най-високото равнище от 8 000 000 евро за период от четири години, считано от 1 януари 2009 г.
   3.   Първата вноска от сумата, предвидена в параграф 2, за 2009 г. е съставена от следните елементи:

               а)

               салдото, посочено в параграф 1,

               б)

               финансово участие на Общността с необходимата сума, позволяваща да се достигне равностойността в щатски долари на 2 000 000 евро.

         4.   Разходите, извършвани от доверителния фонд през 2009, 2010, 2011 и 2012 г. се финансират с годишни вноски на Общността, които се изплащат съответно през 2010, 2011, 2012 и 2013 г. Размерът на тези трансфери се определя от наличните ресурси в бюджета на Общността.
   5.   Годишните вноски на Общността, предвидени в параграф 4, се основават на финансовия отчет, представен от ЕUFMD на годишната сесия на изпълнителния комитет или на двегодишната генерална сесия на ЕUFMD, като този отчет се придружава от подробна документация съгласно правилника на Организацията по прехрана и земеделие (FAO).
   Член 2
   1.   Комисията и FAO следва да сключат споразумение за прилагане относно използването и функционирането на доверителния фонд за период от четири години, считано от 1 януари 2009 г.
   2.   Доверителният фонд се управлява съвместно от Комисията и ЕUFMD съгласно споразумението за прилагане, посочено в параграф 1.

      Съставено в Брюксел на 22 юни 2009 година.

            За Комисията

         Androulla VASSILIOU

            Член на Комисията

      (1)  ОВ L 224, 18.8.1990 г., стр. 19.

      (2)  ОВ L 224, 18.8.1990 г., стр. 13.

      (3)  ОВ L 306, 22.11.2003 г., стр. 1.

      (4)  ОВ L 151, 14.6.2005 г., стр. 26.


title: Решение № E1 от 12 юни 2009 година относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009 на Европейския парламент и на Съвета (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/9

         РЕШЕНИЕ № E1
   от 12 юни 2009 година
   относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009 на Европейския парламент и на Съвета
   (текст от значение за ЕИП и за Споразумението между ЕО и Швейцария)
   2010/C 106/03
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси или въпроси, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 72, буква г) от Регламент (ЕО) № 883/2004 за координация на системите за социална сигурност, съгласно който Административната комисия насърчава в максимална степен употребата на нови технологии,
   като взе предвид член 4 от Регламент (ЕО) № 987/2009, съгласно който „Предаването на данни между институциите или органите за връзка се извършва по електронен път…“ и „Административната комисия определя структурата, съдържанието, формата и подробните способи за обмен на документи и структурирани електронни документи“,
   като взе предвид член 95 от Регламент (ЕО) № 987/2009 относно преходния период, съгласно който „Всяка държава-членка може да се ползва от преходен период за обмен на данни по електронен път…“ и „Тези преходни периоди не надвишават 24 месеца от датата на влизане в сила на регламента по прилагане“,
   като има предвид, че:

               (1)

               С член 95 от Регламент (ЕО) № 987/2009 Административната комисия се оправомощава да определи конкретния ред и условия за всички необходими преходни периоди, с оглед да се осигури обменът на данни, необходими за прилагане на основния регламент и регламента по прилагане.

               (2)

               Необходимо е да се изяснят основните принципи, които трябва да се прилагат от институциите през преходния период.

               (3)

               Очаква се, че след датата на влизане в сила на новите регламенти ще продължи да има значителен брой текущи заявления, правата по които са възникнали преди тази дата по силата на Регламент (ЕИО) № 1408/71 на Съвета (3); във връзка с тези заявления се предлага обменът на информация да се основа на процедурите, заложени в Регламент (ЕИО) № 1408/71 и Регламент (ЕИО) № 574/72 на Съвета (4), в това число използването на E-формуляри.

               (4)

               Съгласно член 94, параграф 1 от Регламент (ЕО) № 987/2009, при обстоятелствата изложени в предходното съображение, се пристъпва към двойно отпускане на обезщетения, като бенефициентът получава обезщетението с по-висок размер.

               (5)

               На практика обаче в по-голяма част от случаите, ако не и във всички, отпускане на обезщетение, основано на предишни регламенти, няма да бъде подобрено с прилагането на новите регламенти. В съответствие с това се смята за нереалистично да се очаква, при тези обстоятелства, институциите да предприемат дублиращи се процедури по регламенти (ЕИО) № 574/72 и (ЕО) № 987/2009.

               (6)

               В параграф 5 от Решение № Н1 (5) се пояснява статутът на сертификатите (Е-формуляри) и Европейската здравноосигурителна карта (в това число и удостоверенията за временно заместване), издадени преди датата на влизане в сила на регламенти (ЕО) № 883/2004 и (ЕО) № 987/2009.

               (7)

               През преходния период държавите-членки имат пълна свобода да решат кога са готови да се присъединят към системата за електронен обмен на данни за социалната сигурност (EESSI) като цяло или сектор по сектор.
               В съответствие с условията, заложени в член 71, параграф 2 от Регламент (ЕО) № 883/2004,

         РЕШИ:

               1.

               Водещият принцип през преходния период е добро сътрудничество между институциите, прагматизъм и гъвкавост. От първостепенно значение е преди всичко да се гарантира плавен преход за гражданите, упражняващи своите права по силата на новите регламенти.

               2.

               От датата на влизане в сила на Регламент (ЕО) № 883/2004 и Регламент (ЕО) № 987/2009 Е-формулярите, основани на Регламент (ЕИО) № 1408/71 и Регламент (ЕИО) № 574/72, ще бъдат заменени от хартиени версии на структурирани електронни документи (SED).

               3.

               Без това да накърнява разпоредбите на параграф 2, държавите-членки, които разполагат с национални електронни заявления, с които се издават Е-формуляри, или със система за електронен обмен (например проектите Build), които в този срок не могат да бъдат променени по приемлив начин, могат да продължат да ги използват през преходния период, при условие че правата на гражданите по силата на новите регламенти бъдат напълно гарантирани.

               4.

               При всички случаи през преходния период дадена институция приема съответната информация върху всякакъв документ, издаден от друга институция, дори и тя да е базирана на неактуални формат, съдържание или структура. В случай на съмнение относно правата на съответния гражданин, институцията се свързва с институцията, издала документа, в духа на добро сътрудничество.

               5.

               Както е посочено в параграф 5 от Решение № Н1, Е-формуляри, документи и Европейски здравноосигурителни карти (в това число и удостоверенията за временно заместване), издадени преди датата на влизане в сила на регламенти (ЕО) № 883/2004 и (ЕО) № 987/2009, продължават да са валидни и биват вземани предвид от органите на другите държави-членки дори и след тази дата, докато изтече собственият им срок на валидност или докато бъдат оттеглени или заменени с документи, издадени или предавани по силата на регламенти (ЕО) № 883/2004 и (ЕО) № 987/2009.

               6.

               При прилагането на системата за електронен обмен на данни за социалната сигурност (EESSI) всяка държава-членка може да следва гъвкав поетапен подход, сектор по сектор, докато стане EESSI-достъпна посредством своята(ите) точка(и) за достъп. Дадена държава-членка може също така да избере да се присъедини към EESSI едва след като всички нейни сектори са достъпни.

               7.

               „EESSI-достъпна“ означава, че съответният сектор/точка за достъп може, както да изпраща, така и да получава всички съобщения в посочения сектор до/от точките за достъп на другите държави-членки.

               8.

               Информацията относно секторите, свързани към EESSI в отделните държави-членки, се помества в списък, достъпен за националните институции и в директорията на EESSI. Държавите-членки уведомяват писмено за това Административната комисия преди датата на свързване.

               9.

               През преходния период обменът на информация между две държави-членки в даден сектор се извършва или посредством EESSI или по друг начин; тези методи на обмен не се „смесват или съчетават“, без това да накърнява евентуални двустранни споразумения, които могат да се отнасят например до съвместно тестване или обучение или сходни аспекти.

               10.

               Административната комисия одобрява стандартизирана форма за структурираните електронни документи на хартиен носител, която се предоставя на разположение на институциите.

               11.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  ОВ L 149, 5.7.1971 г., стр. 2.

      (4)  ОВ L 74, 27.3.1972 г., стр. 1.

      (5)  Вж. страница 13 от настоящия брой на Официален вестник.


title: 2012/193/ЕС: Решение на Съвета от 13 март 2012 година за сключването от името на Съюза на Договореност между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген

text:
               13.4.2012

               BG

               Официален вестник на Европейския съюз

               L 103/3

         РЕШЕНИЕ НА СЪВЕТА
   от 13 март 2012 година
   за сключването от името на Съюза на Договореност между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген
   (2012/193/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 74, 77 и 79 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               След упълномощаването на Комисията на 15 май 2006 г. преговорите с Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Комисията в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген, приключиха.

               (2)

               Съгласно Решение 2012/192/ЕС на Съвета (1) и при условие на сключването ѝ на по-късна дата Договореността между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген („договореността“) беше подписана от името на Европейския съюз на 22 септември 2011 г.

               (3)

               Договореността следва да бъде сключена.

               (4)

               Настоящото решение не засяга позицията на Обединеното кралство съгласно Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2).

               (5)

               Настоящото решение не засяга позицията на Ирландия съгласно Протокола относно достиженията на правото от Шенген, включени в рамките на Европейския съюз, приложен към Договора за Европейския съюз и към Договора за функционирането на Европейския съюз, и Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3).

               (6)

               Настоящото решение не засяга позицията на Дания съгласно Протокола относно позицията на Дания, приложен към Договора за Европейския съюз и към Договора за функционирането на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Договореността между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген („договореността“) и Съвместната декларация, приложена към нея, се одобряват от името на Съюза.
   Текстът на договореността е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да депозира(т) от името на Съюза инструмента за одобрение, предвиден в член 7, параграф 4 от договореността, за да изрази съгласието на Съюза да бъде обвързан.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 13 март 2012 година.

            За Съвета

            Председател

         M. VESTAGER

      (1)  Вж. стр. 1 от настоящия брой на Официален вестник.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.
    ---documentbreak---

               13.4.2012

               BG

               Официален вестник на Европейския съюз

               L 103/4

         ДОГОВОРЕНОСТ
   между Европейския съюз и Република Исландия, Княжество Лихтенщайн, Кралство Норвегия и Конфедерация Швейцария за участието на тези държави в работата на комитетите, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген
   ЕВРОПЕЙСКИЯТ СЪЮЗ,
   и
   РЕПУБЛИКА ИСЛАНДИЯ,
   наричана по-нататък „Исландия“,
   КНЯЖЕСТВО ЛИХТЕНЩАЙН,
   наричано по-нататък „Лихтенщайн“,
   КРАЛСТВО НОРВЕГИЯ,
   наричано по-нататък „Норвегия“ и
   КОНФЕДЕРАЦИЯ ШВЕЙЦАРИЯ,
   наричана по-нататък „Швейцария“,
   заедно наричани по-нататък „асоциираните държави“,
   КАТО ВЗЕХА ПРЕДВИД Споразумението, сключено на 18 май 1999 г. от Съвета на Европейския съюз и Република Исландия и Кралство Норвегия за асоциирането на тези държави в изпълнението, прилагането и развитието на достиженията на правото от Шенген (наричано по-нататък „Споразумението за асоцииране с Исландия и Норвегия“),
   КАТО ВЗЕХА ПРЕДВИД Споразумението, подписано на 26 октомври 2004 г. между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, наричано по-нататък „Споразумението за асоцииране с Швейцария“,
   КАТО ВЗЕХА ПРЕДВИД Протокола, подписан на 28 февруари 2008 г. между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, наричан по-нататък „Протоколът за асоцииране с Лихтенщайн“,
   КАТО ВЗЕХА ПРЕДВИД Споразумението под формата на размяна на писма, сключено на 18 май 1999 г. между Съвета на Европейския съюз и Република Исландия и Кралство Норвегия относно комитетите, които подпомагат Европейската комисия в упражняването на изпълнителните ѝ правомощия,
   КАТО ВЗЕХА ПРЕДВИД Споразумението под формата на размяна на писма, подписано на 26 октомври 2004 г. между Съвета на Европейския съюз и Конфедерация Швейцария относно комитетите, които подпомагат Европейската комисия в упражняването на изпълнителните ѝ правомощия,
   КАТО ВЗЕХА ПРЕДВИД декларацията към Протокола за асоцииране с Лихтенщайн, подписан на 28 февруари 2008 г. относно участието в комитетите, които подпомагат Европейската комисия в упражняването на изпълнителните ѝ правомощия,
   КАТО ОТЧИТАТ, че новите актове или мерки на достиженията на правото от Шенген, приети от Европейската комисия, наричана по-нататък „Комисията“, при упражняването на изпълнителните ѝ правомощия, към които са били приложени процедурите, определени в настоящата договореност, се прилагат едновременно за Европейския съюз и неговите съответни държави-членки, както и за асоциираните държави,
   КАТО ОТЧИТАТ необходимостта да се осигури прилагането и еднаквото изпълнение на нови актове или мерки на достиженията на правото от Шенген, което изисква участието на асоциираните държави в работата на комитетите, които подпомагат Комисията в упражняването на изпълнителните ѝ правомощия, когато се вземат решения относно актовете или мерките, представляващи развитие на достиженията на правото от Шенген,
   КАТО ИМАТ ПРЕДВИД, че споразуменията за асоцииране не разглеждат подробните правила за участието на асоциираните държави в работата на комитетите, които подпомагат Комисията в упражняването на изпълнителните ѝ правомощия, когато се вземат решенията относно актовете или мерките, представляващи развитие на достиженията на правото от Шенген,
   КАТО ИМАТ ПРЕДВИД, че участието на Република Исландия, Кралство Норвегия и Княжество Лихтенщайн в комитета, който подпомага Комисията в упражняването на изпълнителните ѝ правомощия, създаден с Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (1), понастоящем е установено в Споразумението за Европейското икономическо пространство, а участието на Конфедерация Швейцария в този комитет е установено в размяната на писма, приложени към Споразумението за асоцииране с Швейцария,
   СЕ СПОРАЗУМЯХА ЗА СЛЕДНОТО:
   Член 1
   Настоящата договореност се прилага за актовете или мерките, изменящи или развиващи достиженията на правото от Шенген, приети от Комисията при упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген.
   Член 2
   1.   Асоциираните държави се асоциират като наблюдатели в работата на комитетите, които подпомагат Комисията в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген, наричани по-нататък „шенгенските комитологични комитети“, посочени в приложение 1 към настоящата договореност.
   2.   Когато чрез нов акт, изменящ или развиващ достиженията на правото от Шенген, се създава нов комитет, който подпомага Комисията при упражняването на изпълнителните ѝ правомощия, асоциираните държави се асоциират в работата на този комитет от момента на влизане в сила на акта, създаващ комитета.
   3.   Комисията актуализира редовно списъка с шенгенските комитологични комитети и го публикува в Официален вестник на Европейския съюз.
   Член 3
   1.   Представителите на асоциираните държави се асоциират в работата на шенгенските комитологични комитети, както е посочено в настоящия член.
   2.   В шенгенските комитологични комитети асоциираните държави имат възможност:

               —

               да обяснят проблемите, които срещат по отношение на конкретен акт или мярка от гледна точка на изпълнението, прилагането или развитието на достиженията на правото от Шенген, или да отговорят на проблемите, които са срещнали други делегации,

               —

               да се произнасят по всякакви въпроси, отнасящи се до изготвянето и разработването на разпоредби, които ги засягат, или до тяхното изпълнение.

         3.   Асоциираните държави имат право да правят предложения в шенгенските комитологични комитети. След подлагане на обсъждане Комисията може да вземе предвид такива предложения с оглед изготвяне на предложение или поемане на инициатива.
   4.   Асоциираните държави не участват в гласуването на шенгенските комитологични комитети и се оттеглят, когато комитетът пристъпи към гласуване.
   5.   Когато се свикват заседанията на шенгенските комитологични комитети, асоциираните държави получават дневния ред, проектомерките, по които са поканени да изразят становище, както и всички други имащи отношение работни документи едновременно с държавите-членки на ЕС.
   6.   Принципите и условията, отнасящи се до публичния достъп до документите на шенгенските комитологични комитети, са същите като тези, които се прилагат към документите на Комисията (2).
   7.   За целите на прилагането на настоящата договореност и при определянето на процедурните аспекти на шенгенските комитологични комитети се прави позоваване на настоящия член.
   Член 4
   Когато изготвя предложения, изменящи или развиващи разпоредбите на достиженията на правото от Шенген, Комисията иска неофициално съвет от експерти от асоциираните държави по същия начин, по който иска съвет от експерти от държавите-членки на Европейския съюз, наричани по-нататък „държавите-членки“, за изготвянето на предложенията си.
   Член 5
   1.   Приемането на нови актове или мерки, които представляват развитие на достиженията на правото от Шенген, е запазено за компетентните институции на Европейския съюз (3).
   В съответствие с параграф 3:

               —

               такива актове или мерки влизат в сила едновременно за Европейския съюз и неговите съответни държави-членки, както и за асоциираните държави, освен ако в тези актове или мерки изрично е посочено друго,

               —

               възприемането от всяка асоциирана държава на такива актове или мерки създава права и задължения между тази асоциирана държава, от една страна, и Европейския съюз и тези негови държави-членки, които са обвързани с тези актове и мерки, от друга страна.

         2.   На асоциираните държави се съобщава за приемането на актовете или мерките, посочени в параграф 1, към които са били приложени процедурите, определени в настоящата договореност.
   За приемането на актовете или мерките, посочени в параграф 1, на асоциираните държави се съобщава от генералния секретариат на Комисията с позоваване на настоящия член, в случай че държавите-членки са уведомени за приемането на тези актове или мерки.
   Ако за приемането на актове или мерки, посочени в параграф 1, държавите-членки не са уведомени от генералния секретариат на Комисията, на асоциираните държави се съобщава за приемането на тези актове или мерки от генералната дирекция на Комисията, която е отговорна за приемането на съответните актове или мерки, с позоваване на настоящия член.
   3.   Всяка асоциирана държава решава самостоятелно дали да приеме съдържанието на актовете или мерките, посочени в параграф 1, и дали да ги въведе във вътрешния си правен ред. За тези решения Комисията се уведомява в срок от 30 дни след съобщаването от страна на Комисията на съответните актове или мерки.
   Към приемането от страна на асоциираните държави на актовете и мерките, посочени в параграф 1, както и към последиците от тяхното неприемане се прилагат следните разпоредби:

               —

               Исландия и Норвегия — член 8 от Споразумението за асоцииране с Исландия и Норвегия,

               —

               Швейцария — член 7 от Споразумението за асоцииране с Швейцария,

               —

               Лихтенщайн — член 5 от Протокола за асоцииране с Лихтенщайн.

         Член 6
   1.   По отношение на административните разходи, свързани с изпълнението на настоящата договореност, асоциираните държави правят годишна вноска в общия бюджет на Европейския съюз в размер на 500 000 EUR, в съответствие с процента, който представлява техният брутен вътрешен продукт спрямо брутния вътрешен продукт на всички участващи държави, като този размер ежегодно се коригира, за да се отрази инфлацията в Европейския съюз.
   Сумата от 500 000 EUR се коригира посредством размяна на писма, ако това се налага от промяна в броя на шенгенските комитологични комитети, в които участват асоциираните държави, или в честотата на заседанията.
   2.   Пътните разходи на представителите, които участват в заседанията на шенгенските комитологични комитети, няма да бъдат възстановявани.
   Член 7
   1.   Генералният секретар на Съвета на Европейския съюз е депозитар на настоящата договореност.
   2.   Европейският съюз и асоциираните държави одобряват настоящата договореност в съответствие със своите собствени процедури.
   3.   Влизането в сила на настоящата договореност изисква одобрение от Европейския съюз и от поне една от асоциираните държави.
   4.   Настоящата договореност влиза в сила между Европейския съюз и съответната асоциирана държава на първия ден от втория месец след депозирането при депозитара на съответния инструмент за одобрение или ратификация.
   5.   По отношение на Лихтенщайн настоящата договореност влиза в сила само след като е влязъл в сила Протоколът за асоцииране с Лихтенщайн.
   Член 8
   1.   По отношение на Норвегия и Исландия настоящата договореност се прекратява, когато се прекрати съответното Споразумение за асоцииране с Исландия или Норвегия.
   2.   По отношение на Швейцария настоящата договореност се прекратява, когато се прекрати Споразумението за асоцииране с Швейцария.
   3.   По отношение на Лихтенщайн настоящата договореност се прекратява, когато се прекрати Протоколът за асоцииране с Лихтенщайн.
   4.   Депозитарът се уведомява за прекратяването.
   Член 9
   Настоящата договореност и съвместната декларация се изготвят в един-единствен оригинал на български, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, малтийски, полски, португалски, румънски, словашки, словенски, испански, шведски, исландски и норвежки език, като всеки текст е еднакво автентичен.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  ОВ L 281, 23.11.1995 г., стр. 31.

      (2)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).

      (3)  В момента на подписване на настоящата договореност тези актове или мерки се приемат от Комисията в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13) или се приемат в съответствие с член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23), последно изменено с Решение 2006/512/ЕО на Съвета от 17 юли 2006 г. (ОВ L 200, 22.7.2006 г., стр. 11).
   ПРИЛОЖЕНИЕ
   Списък на съществуващите комитети, които подпомагат Европейската комисия в упражняването на изпълнителните ѝ правомощия по отношение на изпълнението, прилагането и развитието на достиженията на правото от Шенген:

               —

               Комитет, създаден с Решение (ЕО) № 1683/95 на Съвета от 29 май 1995 г. за определяне на единен формат за визи (1),

               —

               Комитет, създаден с Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенска информационна система от второ поколение (ШИС II) (2) и с Решение 2007/533/ПВР на Съвета от 12 юни 2007 г. относно създаването, функционирането и използването на Шенгенска информационна система от второ поколение (ШИС II) (3); този комитет подпомага Европейската комисия и при прилагането на следните правни инструменти:

                           —

                           Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави-членки относно визите за краткосрочно пребиваване (Регламент за ВИС) (4),

                           —

                           Регламент (ЕО) № 1104/2008 на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (5),

                           —

                           Решение 2008/839/ПВР на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (6),

               —

               Комитет, създаден с Решение 2004/201/ПВР на Съвета от 19 февруари 2004 г. относно процедурите за изменение на наръчника Sirene (7) и Регламент (ЕО) № 378/2004 на Съвета от 19 февруари 2004 г. относно процедурите за изменение на наръчника Sirene (8), за да подпомага Европейската комисия при изменението на наръчника Sirene,

               —

               Комитет, създаден с Решение 2005/267/ЕО на Съвета от 16 март 2005 г. за създаване на информационна и координационна мрежа с повишено ниво на сигурност, свързана към Интернет, на отделните служби на държавите-членки, отговарящи за управление на миграционните потоци (9),

               —

               Комитет, създаден с Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници) (10), за да подпомага Европейската комисия в областта на външните граници,

               —

               Комитет „Солидарност и управление на миграционните потоци“, създаден с Решение № 574/2007/ЕО на Европейския парламент и на Съвета от 23 май 2007 г. за създаване на Фонд за външните граници за периода от 2007 до 2013 г. като част от Общата програма „Солидарност и управление на миграционните потоци“ (11),

               —

               Комитетът, създаден с Регламент (ЕО) № 810/2009 на Европейския парламент и на Съвета от 13 юли 2009 г. за създаване на Визов кодекс на Общността (Визов кодекс) (12) — Визов комитет.

      (1)  ОВ L 164, 14.7.1995 г., стр. 1.

      (2)  ОВ L 381, 28.12.2006 г., стр. 4.

      (3)  ОВ L 205, 7.8.2007 г., стр. 63.

      (4)  ОВ L 218, 13.8.2008 г., стр. 60.

      (5)  ОВ L 299, 8.11.2008 г., стр. 1.

      (6)  ОВ L 299, 8.11.2008 г., стр. 43.

      (7)  ОВ L 64, 2.3.2004 г., стр. 45

      (8)  ОВ L 64, 2.3.2004 г., стр. 5.

      (9)  ОВ L 83, 1.4.2005 г., стр. 48.

      (10)  ОВ L 105, 13.4.2006 г., стр. 1.

      (11)  ОВ L 144, 6.6.2007 г., стр. 22.

      (12)  ОВ L 243, 15.9.2009 г., стр. 1

 ---documentbreak--- NA ---documentbreak---

               13.4.2012

               BG

               Официален вестник на Европейския съюз

               L 103/10

         СЪВМЕСТНА ДЕКЛАРАЦИЯ НА ДОГОВАРЯЩИТЕ СЕ СТРАНИ ОТНОСНО СПЕЦИФИЧНОТО АСОЦИИРАНЕ В ИЗПЪЛНЕНИЕТО, ПРИЛАГАНЕТО И РАЗВИТИЕТО НА ДОСТИЖЕНИЯТА НА ПРАВОТО ОТ ШЕНГЕН
   Договарящите се страни съвместно декларират, че на специфичното асоцииране на Република Исландия, Княжество Лихтенщайн, Кралство Норвегия и Конфедерация Швейцария в изпълнението, прилагането и развитието на достиженията на правото от Шенген не трябва да се гледа като на правен или политически прецедент за която и да е друга сфера на сътрудничество между Европейския съюз и тези държави.


title: 2008/305/ЕО: Решение на Съвета от 18 февруари 2008 година относно сключването на Споразумение между Европейската общност и Република Панама за някои аспекти на въздухоплавателните услуги

text:
               16.4.2008

               BG

               Официален вестник на Европейския съюз

               L 106/6

         РЕШЕНИЕ НА СЪВЕТА
   от 18 февруари 2008 година
   относно сключването на Споразумение между Европейската общност и Република Панама за някои аспекти на въздухоплавателните услуги
   (2008/305/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               На 5 юни 2003 г. Съветът оправомощи Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (2)

               Комисията договори от името на Общността Споразумение с Панама за някои аспекти на въздухоплавателните услуги („споразумението“) в съответствие с механизмите и предписанията в приложението към решението на Съвета, с което Комисията се оправомощава да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               Споразумението беше подписано на 1 октомври 2007 година от името на Европейската общност, при условие възможното му сключване на по-късна дата.

               (4)

               Споразумението следва да бъде одобрено,

         РЕШИ:
   Член 1
   1.   Споразумението между Европейската общност и Република Панама за някои аспекти на въздухоплавателните услуги се одобрява от името на Общността.
   2.   Текстът на споразумението е приложен към настоящото решение (1).
   Член 2
   Председателят на Съвета е оправомощен да посочи лицето, упълномощено да направи нотификацията, предвидена в член 9, параграф 1 от споразумението.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  Вж. страница 7 от настоящия брой на Официален вестник.
    ---documentbreak---

               16.4.2008

               BG

               Официален вестник на Европейския съюз

               L 106/7

         СПОРАЗУМЕНИЕ
   между Европейската общност и Република Панама относно някои аспекти на услугите за въздушен превоз
   ЕВРОПЕЙСКАТА ОБЩНОСТ,
   от една страна, и
   РЕПУБЛИКА ПАНАМА,
   от друга страна,
   (наричани по-долу „страните“),
   КАТО ОТБЕЛЯЗВАТ, че са подписани двустранни споразумения за услуги за въздушен превоз между няколко държави-членки на Европейската общност и Република Панама, съдържащи разпоредби, които са в противоречие с правото на Европейската общност,
   КАТО ОТБЕЛЯЗВАТ, че Европейската общност има изключителната компетенция по отношение на няколко аспекта, които могат да бъдат включени в двустранните споразумения за услуги за въздушен превоз между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕХА ПРЕДВИД споразуменията между Европейската общност и някои трети държави, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби на двустранните споразумения за услуги за въздушен превоз между държави-членки на Европейската общност и Република Панама, които са в противоречие с правото на Европейската общност, трябва да бъдат приведени в съответствие с него, за да се установи солидно правно основание за услугите за въздушен превоз между Европейската общност и Република Панама и да се запази непрекъснатостта на тези услуги,
   КАТО ОТБЕЛЯЗВАТ, че целта на Европейската общност, като част от тези преговори, не е да увеличи общия обем на въздушния трафик между Европейската общност и Република Панама, нито да наруши баланса между въздушните превозвачи на Общността и тези на Република Панама, или да води преговори за изменения на разпоредбите на действащите двустранни споразумения за услуги за въздушен превоз относно права за трафик,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност. „Държави членки на LACAC“ означава държави членки на Комисията за гражданска авиация на Латинска Америка.
   2.   Посочването във всяко от споразуменията, изброени в приложение I, на граждани на държавата-членка, която е страна по това споразумение, се счита, че се отнася за граждани на държавите-членки на Европейската общност.
   3.   Посочването във всяко от споразуменията, изброени в приложение I, на въздушни превозвачи или авиокомпании на държавата-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   Член 2
   Определяне, разрешение и отменяне
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение II, букви а) и б) съответно, във връзка с определянето на даден въздушен превозвач от съответната държава-членка, неговите лицензи и разрешения, дадени от Република Панама, както и съответно отказа, отмяната, прекратяването или ограничаването на лицензите и разрешенията на въздушния превозвач. Разпоредбите на параграфи 4 и 5 от настоящия член заменят съответните разпоредби на членовете, изброени в приложение II, букви а) и б) съответно, във връзка с определянето на даден въздушен превозвач от Република Панама, неговите лицензи и разрешения, дадени от държавата-членка, както и съответно отказа, отмяната, прекратяването или ограничаването на лицензите или разрешенията на въздушния превозвач.
   2.   При определяне на въздушен превозвач от държава-членка Република Панама дава съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; и

               iii)

               въздушният превозвач е притежаван пряко или чрез мажоритарно участие и се контролира ефективно от държави-членки и/или граждани на държави-членки, или от други държави, изброени в приложение III, и/или от граждани на такива други държави.

         3.   Република Панама може да откаже, отмени, прекрати или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност; или

               ii)

               не се упражнява или не се поддържа ефективен регулативен контрол на въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето; или

               iii)

               въздушният превозвач не е притежаван или ефективно контролиран пряко или чрез мажоритарно участие от държави-членки и/или граждани на държави-членки, или от други държави, изброени в приложение III, и/или граждани на такива други държави; или

               iv)

               въздушният превозвач е вече упълномощен да оперира по силата на двустранно споразумение между Република Панама и друга държава-членка, и Република Панама показва, че упражняването на права за трафик по силата на настоящото споразумение по даден маршрут, който включва пункт в тази друга държава-членка, би представлявало заобикаляне на ограниченията на правата за трафик, наложени от това друго споразумение; или

               v)

               въздушният превозвач притежава свидетелство за авиационен оператор, издадено от държава-членка, и няма двустранно споразумение за услуги за въздушен превоз между Република Панама и тази държава-членка, и правата за трафик за тази държава-членка са били отказани на въздушния превозвач, определен от Република Панама.

         При упражняването на правото си по този параграф Република Панама няма да прилага дискриминация между въздушните превозвачи на Общността на основание на тяхната националност.
   4.   При определяне на въздушен превозвач от Република Панама държавата-членка дава съответните лицензи и разрешения с минимално процедурно забавяне, при условие че:

               i)

               въздушният превозвач е установен в Република Панама; и

               ii)

               Република Панама осъществява и поддържа ефективен регулативен контрол върху въздушния превозвач и отговаря за издаването на неговото свидетелство за авиационен оператор; и

               iii)

               въздушният превозвач е притежаван и ефективно контролиран пряко или посредством мажоритарно участие от държави членки на LACAC и/или граждани на държави членки на LACAC.

         5.   Държавата-членка може да откаже, отмени, прекрати или ограничи лицензи или разрешения на даден въздушен превозвач, който е определен от Република Панама, когато:

               i)

               въздушният превозвач не е установен в Република Панама; или

               ii)

               не се упражнява или не се поддържа ефективен регулативен контрол на въздушния превозвач от Република Панама или Република Панама не отговаря за издаването на неговото свидетелство за авиационен оператор; или

               iii)

               въздушният превозвач не е притежаван и ефективно контролиран пряко или посредством мажоритарно участие от държави членки на LACAC и/или граждани на държави членки на LACAC; или

               iv)

               въздушният превозвач е вече упълномощен да оперира по силата на двустранно споразумение между държава-членка и друга държава членка на LACAC и държавата-членка показва, че упражняването на права за трафик по силата на настоящото споразумение по даден маршрут, който включва пункт в тази друга държава членка на LACAC, би представлявало заобикаляне на ограниченията на правата за трафик, наложени от това друго споразумение.

         Член 3
   Безопасност
   1.   Разпоредбите на параграф 2 от настоящия член допълват членовете, изброени в приложение II, буква в).
   2.   Когато държава-членка е определила въздушен превозвач, регулативният контрол над който се упражнява и поддържа от друга държава-членка, правата на Република Панама съгласно разпоредбите за безопасност на споразумението между държавата-членка, която е определила въздушния превозвач, и Република Панама се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Данъчно облагане на авиационното гориво
   1.   Разпоредбите от параграфи 2 и 3 от настоящия член допълват съответните разпоредби от членовете, изброени в приложение II, буква г).
   2.   Независимо от всяка друга разпоредба с обратен смисъл, нищо от споразуменията, изброени в приложение II, буква г), няма да попречи на държавите-членки да налагат на недискриминационна основа данъци, налози, мита, тарифи или такси на горивото, доставяно на тяхна територия за ползване във въздухоплавателно средство на определен въздушен превозвач на Република Панама, който оперира от пункт на територията на тази държава-членка до друг пункт на територията на тази държава-членка или на територията на друга държава-членка.
   3.   Независимо от всяка друга разпоредба с обратен смисъл, нищо от споразуменията, изброени в приложение II, буква г), няма да попречи на Република Панама да налага на недискриминационна основа данъци, налози, мита, тарифи или такси на горивото, доставяно на нейна територия за ползване във въздухоплавателно средство на определен въздушен превозвач на държава-членка, който оперира от даден пункт на територията на Република Панама до друг пункт на нейната територия или на територията на друга държава членка на LACAC.
   Член 5
   Тарифи за превоз
   1.   Разпоредбите от параграфи 2 и 3 от настоящия член допълват членовете, изброени в приложение II, буква д).
   2.   Тарифите, които ще се събират от въздушния превозвач(и), определен от Република Панама по силата на споразумение, посочено в приложение I, съдържащо разпоредба, посочена в приложение II, буква д) за превоз изцяло в Европейската общност, са предмет на правото на Европейската общност. Правото на Европейската общност се прилага на недискриминационна основа.
   3.   Тарифите, които ще се събират от въздушния превозвач(и), определен от държава-членка по силата на споразумение, посочено в приложение I, съдържащо разпоредба, посочена в приложение II, буква д) за превоз между Република Панама и друга държава членка на LACAC, са предмет на панамското законодателство относно ценовото лидерство, което се прилага на недискриминационна основа.
   Член 6
   Съответствие с правилата за конкуренция
   1.   Независимо от всяка друга разпоредба с обратен смисъл, нищо от споразуменията, изброени в приложение I: i) не е в полза на приемането на споразумения между предприятия, решения на сдружения на предприятия и съгласувани практики, които предотвратяват, нарушават или ограничават конкуренцията; ii) не засилва последиците от което и да такова споразумение, решение или съгласувана практика; или iii) не делегира на частни икономически оператори отговорността за вземането на мерки, които възпрепятстват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 7
   Приложения към споразумението
   Приложенията към настоящото споразумение са неразделна част от него.
   Член 8
   Ревизия или изменение
   Страните могат по всяко време да ревизират или изменят настоящото споразумение по взаимно съгласие.
   Член 9
   Влизане в сила
   Настоящото споразумение влиза в сила, когато страните са се уведомили взаимно в писмен вид, че съответните им вътрешни процедури, необходими за неговото влизане в сила, са изпълнени.
   Член 10
   Прекратяване
   1.   В случай, че дадено споразумение, посочено в приложение I, бъде прекратено, всички разпоредби от настоящото споразумение, които се отнасят до съответното споразумение, посочено в приложение I, се прекратяват в същия момент.
   2.   В случай, че всички споразумения, посочени в приложение I, бъдат прекратени, настоящото споразумение се прекратява в същия момент.

      В ПОТВЪРЖДЕНИЕ НА КОЕТО долуподписаните надлежно упълномощени лица подписват настоящото споразумение.
      Съставено в два екземпляра в Панама Сити на първи октомври две хиляди и седма година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език. В случай на различие, текстът на испански език има предимство пред текстовете на другите езици.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Панама
         Por la República de Panamá
         Za Panamskou republiku
         For Republikken Panama
         Für die Republik Panama
         Panama Vabariigi nimel
         Για τη Δημοκρατία του Παναμά
         For the Republic of Panama
         Pour la République du Panama
         Per la Repubblica di Panama
         Panamas Republikas vārdā
         Panamos Respublikos vardu
         A Panamai Köztársaság részéről
         Għar-Repubblika tal-Panama
         Voor de Republiek Panama
         W imieniu Republiki Panamy
         Pela República do Panamá
         Pentru Republica Panama
         Za Panamskú republiku
         Za Republiko Panamo
         Panaman tasavallan puolesta
         För Republiken Panama

   ПРИЛОЖЕНИЕ I
   Списък на споразуменията, посочени в член 1 от настоящото споразумение

               а)

               Споразумения за услуги за въздушен превоз между Република Панама и държавите-членки на Европейската общност, които към датата на подписването на настоящото споразумение, са били сключени, подписани и/или се прилагат временно

                           —

                           Споразумение за въздушен транспорт между Федерална република Германия и Република Панама, съставено в гр. Панама на 13 декември 1999 г., наричано по-долу „Споразумение Панама—Германия“ в приложение II.

                           —

                           Споразумение между правителствата на Република Панама и Кралство Белгия относно услуги за въздушен превоз, съставено в гр. Панама на 12 януари 1966 г., наричано по-долу „Споразумение Панама—Белгия“ в приложение II.

                           —

                           Споразумение между Кралство Испания и Република Панама, съставено в гр. Панама на 7 август 2001 г., наричано по-долу „Споразумение Панама—Испания“ в приложение II.

                           —

                           Протокол от срещата между авиационните делегации на правителството на Италианската република и правителството на Република Панама, съставен в Рим на 11 ноември 1970 г., наричан по-долу „Протокол между Панама и Италия“ в приложение II.

                           —

                           Споразумение между Република Панама и Кралство Нидерландия относно услуги за въздушен превоз между и извън съответните им територии, парафирано като приложение II към Меморандума за разбирателство, съставен в Хага на 7 юни 1995 г., наричано по-долу „Споразумение Панама—Нидерландия“ в приложение II.

                           —

                           Споразумение между правителството на Обединено кралство Великобритания и Северна Ирландия и правителството на Република Панама, парафирано като приложение Б към Меморандума за разбирателство, подписан в Лондон на 26 август 1997 г., наричан по-долу „Споразумение Панама—Обединено кралство“ в приложение II.

               б)

               Споразуменията за услуги за въздушен превоз и други споразумения, парафирани или подписани между Република Панама и държави-членки на Европейската общност, които към датата на подписването на настоящото споразумение все още не са влезли в сила и не се прилагат временно.

         ПРИЛОЖЕНИЕ II
   Списък на членовете в споразуменията, споменати в приложение I и посочени в членове 2 до 5 от настоящото споразумение

               а)

               Наименование:

                           —

                           член 3 от Споразумението Панама—Германия;

                           —

                           член 3 от Споразумението Панама—Испания;

                           —

                           член 4 от Споразумението Панама—Нидерландия;

                           —

                           член 4 от Споразумението Панама—Обединено кралство.

               б)

               Отказ, отмяна, прекратяване или ограничаване на лицензи или разрешения:

                           —

                           член 3 от Споразумението Панама—Германия;

                           —

                           член 9 от Споразумението Панама—Белгия;

                           —

                           член 4 от Споразумението Панама—Испания;

                           —

                           член 5 от Споразумението Панама—Нидерландия;

                           —

                           член 5 от проекта за Споразумението Панама—Обединено кралство.

               в)

               Регулативен контрол:

                           —

                           член 12 от Споразумението Панама—Германия;

                           —

                           член 11 от Споразумението Панама—Испания.

               г)

               Данъчно облагане на авиационното гориво:

                           —

                           член 6 от Споразумението Панама—Германия;

                           —

                           член 7 от Споразумението Панама—Белгия;

                           —

                           член 5 от Споразумението Панама—Испания;

                           —

                           член 10 от Споразумението Панама—Нидерландия;

                           —

                           член 8 от Споразумението Панама—Обединено кралство.

               д)

               Тарифи за превоз:

                           —

                           член 10 от Споразумението Панама—Германия;

                           —

                           член 5 от Споразумението Панама—Белгия;

                           —

                           член 7 от Споразумението Панама—Испания;

                           —

                           член 6 от Споразумението Панама—Нидерландия;

                           —

                           член 7 от Споразумението Панама—Обединено кралство.

         ПРИЛОЖЕНИЕ III
   Списък на други държави, споменати в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария за въздушен транспорт).


               27.9.2016

               BG

               Официален вестник на Европейския съюз

               C 353/112

         P8_TA(2015)0194
   Искане за снемане на парламентарния имунитет на Теодорос Загоракис
   Решение на Европейския парламент от 19 май 2015 г. относно искане за снемане на имунитета на Теодорос Загоракис (II) (2015/2071(IMM))
   (2016/C 353/19)

      Европейският парламент,

               —

               като взе предвид искането за снемане на имунитета на Теодорос Загоракис, изпратено на 10 март 2015 г. от заместник-прокурора на Върховния съд на Гърция във връзка с производство № ΑΒΜ Δ2011/5382, Β2012/564, заведено пред първоинстанционния съд на Солун и и обявено на пленарно заседание на 25 март 2015 г.

               —

               като взе предвид факта, че г-н Загоракис се отказа от правото си на изслушване в съответствие с член 9, параграф 5 от Правилника за дейността на ЕП,

               —

               като взе предвид членове 8 и 9 от Протокола за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),

               —

               като взе предвид член 62 от Конституцията на Република Гърция,

               —

               като взе предвид член 5, параграф 2, член 6, параграф 1 и член 9 от своя правилник,

               —

               като взе предвид доклада на комисията по правни въпроси (A8-0151/2015),

               A.

               като има предвид, че заместник-прокурорът на Върховния съд на Гърция е внесъл искане за снемане на имунитета на Теодорос Загоракис, член на Европейския парламент във връзка с възможното предприемане на правни действия, свързани с предполагаемо наказуемо деяние;

               Б.

               като има предвид, че член 9 от Протокол № 7 за привилегиите и имунитетите на Европейския съюз гласи, че членовете на Европейския парламент притежават на територията на тяхната собствена държава имунитетите, предоставяни на членовете на националните парламенти;

               В.

               като има предвид, че съгласно член 62 от Конституцията на Република Гърция по време на парламентарния мандат членовете на парламента не могат да бъдат подлагани на преследване, задържане, лишаване от свобода или ограничаване на свободата по друг начин без предварително разрешение, дадено от парламента;

               Г.

               като има предвид, че г-н Загоракис е обвинен за това, че носи отговорност за финансови нарушения, извършени в периода между 2007 и 2012 г. във футболен клуб PAOK, на който той е бил председател в посочения период;

               Д.

               като има предвид, че предполагаемото деяние явно няма връзка с поста на г-н Загоракис като член на Европейския парламент, а е свързано с неговата длъжност като председател на футболен клуб PAOK;

               Е.

               като има предвид, че производството не засяга изразено мнение или подаден глас във връзка с изпълнението на задълженията на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;

               Ж.

               като има предвид, че няма основания за подозрение, че намерението на наказателното производство е да се навреди на политическата дейност на члена на ЕП (fumus persecutionis) предвид това, че производството е заведено няколко години преди членът на ЕП да встъпи в длъжност;

               1.

               Решава да снеме имунитета на Теодорос Загоракис;

               2.

               Възлага на своя председател незабавно да предаде настоящото решение и доклада от водещата комисия на прокурора на Върховния съд на Гърция и на Теодорос Загоракис.

      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C 200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C 163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.


title: Решение на Съвета от 15 януари 2016 година за назначаване на трима членове и трима заместник-членове на управителния съвет на Агенцията за сътрудничество между регулаторите на енергия

text:
               20.1.2016

               BG

               Официален вестник на Европейския съюз

               C 19/6

         РЕШЕНИЕ НА СЪВЕТА
   от 15 януари 2016 година
   за назначаване на трима членове и трима заместник-членове на управителния съвет на Агенцията за сътрудничество между регулаторите на енергия
   (2016/C 19/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (1), и по-специално член 12 от него,
   като има предвид, че:

               (1)

               В Регламент (ЕО) № 713/2009 се предвижда, че Съветът назначава петима членове и техните заместник-членове в Управителния съвет на Агенцията за сътрудничество между регулаторите на енергия.

               (2)

               Съгласно Регламент (ЕО) № 713/2009 член на Управителния съвет не може да бъде и член на Съвета на регулаторите и членовете на Управителния съвет трябва да действат независимо и обективно в обществен интерес.

               (3)

               В съответствие с член 12, параграф 1 от Регламент (ЕО) № 713/2009 мандатът на членовете на Управителния съвет и техните заместници е четири години и може да бъде подновен еднократно. При все това, за да се гарантира непрекъснатост във функционирането на Управителния съвет, за първия мандат срокът беше шест години за половината от членовете на Управителния съвет и техните заместници.

               (4)

               Поради това с решението си от 22 декември 2009 г. (2) Съветът назначи в Управителния съвет трима членове и трима заместник-членове за срок от шест години, а двама членове и двама заместник-членове — за срок от четири години, считано от 28 януари 2010 г. С решение от 15 ноември 2013 г. (3) Съветът назначи в Управителния съвет двама членове и трима заместник-членове за срок от четири години, считано от 28 януари 2014 г.

               (5)

               С оглед изтичането на шестгодишния мандат на трима членове и двама заместник-членове, както и оставката на един заместник-член по време на четиригодишния му мандат, на тяхно място следва да се назначат трима членове и трима заместник-членове,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на Управителния съвет на Агенцията за сътрудничество между регулаторите на енергия за срок от четири години, считано от 28 януари 2016 г.:

               —

               Г-н Edmund HOSKER, Обединено кралство,

               —

               Г-н Georgios SHAMMAS, Кипър,

               —

               Г-н Piotr Grzegorz WOŹNIAK, Полша.

         Член 2
   Следните лица се назначават за заместник-членове на Управителния съвет на Агенцията за сътрудничество между регулаторите на енергия за срок от четири години, считано от 28 януари 2016 г.:

               —

               Г-н Martin HANSEN, Дания,

               —

               Г-н Jurijs SPIRIDONOVS, Латвия.

         Член 3
   Следното лице се назначава за заместник-член на Управителния съвет на Агенцията за сътрудничество между регулаторите на енергия за срок от две години, считано от 28 януари 2016 г.:

               —

               Г-н Carlos AGUIRRE CALZADA, Испания.

         Член 4
   Настоящото решение влиза в сила в деня на приемането му.

      Съставено в Брюксел на 15 януари 2016 година.

            За Съвета

            Председател

         J.R.V.A. DIJSSELBLOEM

      (1)  ОВ L 211, 14.8.2009 г., стр. 1.

      (2)  Решение на Съвета от 22 декември 2009 г. за назначаване на петима членове и петима заместник-членове на управителния съвет на Агенцията за сътрудничество между регулаторите на енергия (ОВ C 21, 28.1.2010 г., стр. 1).

      (3)  Решение на Съвета от 15 ноември 2013 г. за назначаване на двама членове и трима заместник-членове на Управителния съвет на Агенцията за сътрудничество между регулаторите на енергия (ОВ C 337, 19.11.2013 г., стр. 8).